《敬饯刘兴伯提干之官》
宋代·张榘

平生子刘子，劲气横秋霜。
不肯作短簿，海漘驾飞航。
棱赠高颊观，碧眼须眉苍。
莺花风月夜，锦绣颂肝肠。
诸公盍推毂，置之白玉堂。
筦库着此士，四海空茫茫。
仆也客於浙，云阡凄故乡。
退鷁岂坦率，瞽无预文章。
乘除君晚泰，尚欲思激昂。
年饥仅半菽，羞涩无酒浆。
赆别祗此诗，君无诮凄凉。

作者简介：［约公元1208年前后在世］字方叔，号芸窗，南徐（一作润州）人。生卒年均不详，约宋宁宗嘉定初前后在世。淳佑间，任句容令。宝佑中，为江东制置使参议、机宜文字。榘著有《芸窗词稿》一卷，《四库总目》传于世。